Joventut amplia a tres mesos el programa ‘Cinema a la Fresca’ amb onze pel·lícules
12 de juny 2020

La regidoria de Joventut i Infància de l'Ajuntament de Sagunt posa en marxa l’activitat ‘Cinema a la Fresca’ amb una sèrie de novetats adaptades a les circumstàncies de la COVID-19. Davall el nom de Terrassa Casal Jove, la programació cultural de la delegació de Joventut i Infància inicia amb esta proposta de cinema club d'estiu, amb entrada lliure i gratuïta, però sempre amb reserva a través de la següent adreça web: [https://aytosagunto.apuntate.online/pio/​](https://aytosagunto.apuntate.online/pio/).

  

L'objectiu, segons explica el regidor de Joventut, Guillermo Sampedro, és oferir el millor cinema familiar de l'any, amb alguna pel·lícula clàssica, recuperant l'essència del cinema de les terrasses d'estiu, amb llargmetratges destinats al cinema familiar i enfocats a tots els públics. A més, es permet l'accés amb el sopar per a gaudir de cada pel·lícula. En esta ocasió, tal com assenyala Sampedro, **«hem ampliat la programació també al mes d'agost, per la qual cosa seran tres mesos, amb onze pel·lícules en les quals combinem el cinema espanyol més actual amb clàssics, cinema dels huitanta i, per descomptat, molta animació i dibuixos animats**».

  

Les onze pel·lícules es projectaran els divendres de juny, juliol i agost, a partir de les 22 hores, en l'àgora del Casal Jove del Port de Sagunt. L'aforament està limitat i sempre es guardaran les distàncies de seguretat i les mesures d'higiene pertinents. La programació comença la setmana que ve amb la pel·lícula _Padre no hay más que uno_, comèdia dirigida per Santiago Segura i un dels èxits del cinema espanyol del 2019, que es projectarà el divendres 19 de juny. La següent, el 26 de juny, serà _Yellow Submarine_, un especial pel dia de la música.

  

Per al mes de juliol, la primera pel·lícula programada és _Los Boxtrolls,_ el divendres 3 de juliol. A continuació, el divendres 10 de juliol, es projectarà _Cavernicola_, seguida _Las crónicas de Spiderwick, El Bosque de Haquivaqui_ i _Los Goonies_, el 17, 24 i 31 de juliol respectivament. Agost començarà amb la projecció de _Tiempos Modernos_, el divendres 7 d'agost, seguida d’_El pan de la guerra_, el dia 14, _Angry Birds 2: La película,_ el divendres 21, i _La familia Addams_ el divendres 28 d'agost. 

![](/es-va/Actualidad/PublishingImages/2020/67Cuerpo_val_Cartel Cine Club Verano (2).jpg)  
  

*   [](http://www.facebook.com/sharer.php?u=https://aytosagunto.es/va/actualitat/joventut-amplia-a-tres-mesos-el-programa-cinema-a-la-fresca-amb-onze-pel-lícules/ "Facebook")
*   [](http://twitter.com/share?url=https://aytosagunto.es/va/actualitat/joventut-amplia-a-tres-mesos-el-programa-cinema-a-la-fresca-amb-onze-pel-lícules/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-amplia-a-tres-mesos-el-programa-cinema-a-la-fresca-amb-onze-pel-lícules/ "Linked In")
*   [](mailto:?body=https://aytosagunto.es/va/actualitat/joventut-amplia-a-tres-mesos-el-programa-cinema-a-la-fresca-amb-onze-pel-lícules/)